Előterjesztés Zalakaros Város Önkormányzat Képviselő-testülete 2024. augusztus 1-i ülésére

[bookmark: _Hlk105655989][bookmark: _Hlk144282106]Tárgy: 	„Zalakaros város területén a megsüllyedt csatorna fedlapok, valamint víznyelők szintre emelése és a közmű nyomvonalában megsüllyedt útburkolat javítása” tárgyú ajánlattételi felhívás kibocsátása

Készítette: Bognár Ottó Péter településüzemeltetési ügyintéző

Tisztelt Képviselő-testület!

[bookmark: _Hlk173160519]Az elmúlt időszakban több lakossági bejelentés érkezett, illetve a településgondnok is jelezte, hogy a városban több helyen megsüllyedtek a fedlapok, víznyelők, illetve a meglévő közművek nyomvonalán az aszfaltburkolat. A jelzett hibákat mielőbb szükséges javítani, különösen tekintettel arra is, hogy azok balesetveszélyesek. A problémás területekről fotódokumentációs készült, mely az 1. sz. mellékletben található.

Érintett helyszínek: 
· Zalakaros, Üdülő sor – Forrás Hotel bejáratánál csapadékvíz csatorna fedlap
· Zalakaros, Hangulat utca 19. előtt megsüllyedt víznyelő
· Zalakaros, Fő út 6. előtt a „körforgalomnál” veszélyes csatornafedlap, illetve megsüllyedt aszfaltburkolat
· Zalakaros, Park u. 33. előtt megsüllyedt aszfaltburkolat
· Zalakaros, Hegyalja u. 76. és 78 előtt megsüllyedt aszfaltburkolat

A hatályos közbeszerzési szabályzat XII. fejezet 3. pontja alapján:
„3. A bruttó 2.000.000.-Ft-ot meghaladó értékű, de a közbeszerzési értékhatárt el nem érő értékű beszerzéseknél az ajánlattételre felhívni tervezett gazdasági szereplőkről, valamint a megküldésre kerülő felhívás tartalmáról az illetékes szakmai osztály indokolt előterjesztése alapján a Képviselőtestület dönt. „

Tekintettel arra, hogy a javítások várható költsége a bruttó 2.000.000,- Ft összeget meghaladja, kérjük a T. Képviselőtestületet, hogy a 2. sz. melléklet szerinti ajánlattételi felhívást fogadja el, és döntsön az ajánlattételre felhívni tervezett gazdasági szereplőkről.

Javasolt gazdasági szereplők:
1. Rinoterra Kft. 8800 Nagykanizsa, Téglagyári u. 20.
2. Horváth-Ép Közmű-, Út- és Mélyépítő kft. 8360 Keszthely, Sömögyei út 1.
3. Strabag Általános Építő Kft. 1117 Budapest, Gábor Dénes u. 2. Infopark D épület
4. Fundaxis-3M Kft. 8640 Fonyód, Bartók B. u. 44.
5. Bauterc-Prizma Kft. 8800 Nagykanizsa, Ady u. 50
6. Mirdan Építő Bt. 8800 Nagykanizsa, Fő u. 2. 5/9.
7. Rigó Eurotrans Fuvarozó, Kereskedelmi és Szolgáltató Kft. 8800 Nagykanizsa, Bajza u. 6.
8. Hydrocomp Mélyépítő Kft. 8900 Zalaegerszeg, Köztársaság u. 1/a.

Kérem a Tisztelt Képviselő-testületet, hogy az előterjesztést tárgyalja meg és a balesetveszélyes állapot mielőbbi elhárítása érdekében döntsön az alábbi határozati javaslat elfogadásáról. 

Határozati javaslat: 

Zalakaros Város Önkormányzat Képviselő-testülete 
1. elfogadja a „Zalakaros területén megsüllyedt csatorna fedlapok, víznyelők szintre emelése illetve a meglévő közművek nyomvonalában megsüllyedt aszfaltburkolat javítása” tárgyban a melléklet szerinti ajánlattételi felhívást;
1. felkéri a Polgármestert, hogy az 1. pont szerinti ajánlattételi felhívást küldje ki az előterjesztésben javasolt gazdasági szereplők részére és a beérkezett ajánlatokat terjessze a Képviselő-testület elé.
[bookmark: _Hlk137204874]
Határidő:             1. pont: 2024. augusztus 6., 2 pont: soron következő szeptemberi rendes Képviselő-testületi ülés 
Felelős:               Novák Ferenc polgármester
Operatív felelős: Bognár Ottó Péter településüzemeltetési ügyintéző 
                            
Zalakaros, 2024. július 29.

											Novák Ferenc 
								 			polgármester
